Kamu bisa jelasin ke aku soal Musée d'Art et d'Histoire (Jenéwa) dalam bahasa jawa?

Musée d’Art et d’Histoire(Muséum Seni lan Sajarah) iki muséum seni sing gedhé dhéwé ing Jenéwa, Switserlan.

Museum iki dumunung ing Les Tranchées, ing tengah kutha, ing situs tilas ubengan baluwreti patahanan. Gedhong iki dibangun déning arsitèk Marc Camoletti ing antarané taun 1903 lan 1910, lan dibéyani déning warisan saka bankir Charles Galland (1816-1901). Bangunan iki pasagi, ukurané 60 m ing sisih saubenging palataran jero. Ana patang gedhung, kanthi lampu atep ing tingkat dhuwur dhéwé, lan gunggungé ruang pameran ana 7.000 m².

Témbok ngarep dipaèsi mawa reca déning déning Paulus Amlehn: alegori saka seni, nggambaraké lukisan, patung, gambar lan arsitèktur, dipasang ing gapura segitiga ing sadhuwuré kori lumebu, lan rong alegori liyané, saka arkéologi lan seni patrapan, sing bisa dideleng ing pojok kiwa lan tengen bangunan siji-siji. Panggang ndhuwur ngandhut jenengé para seniman Jenéwa: Dassier, Baud-Bovy, Saint-Ours, Agasse, Töpffer, Liotard, Calame, Diday, Menn, Petitot, Arlaud lan Pradier.